Diari Oficial de la Generalitat Valenciana


Sumari del DOGV 8226, del 02-02-2018 (2018/884)

Notificació de la sentència dictada en el procediment de modificació de mesures número 25/2016.
-----------------------------------------------------------------------------------------------

### Dades del document

Número de DOGV
:   8226

Data del DOGV
:   02-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/884


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment de modificació de mesures número 25/2016. [2018/884]  
En el procediment de judici de família, modificació de mesures supòsit contenciós 25/16, seguit a instàncies de Jaime Sigalat Ascó contra Tatiana Rosell Gómez, s'ha dictat la Sentència 158/17 que, literalment, és com segueix:  
«Dispositiva  
Estime íntegrament la demanda formulada pel procurador Joaquín Manuel Villaescusa Soler, en nom i representació de Jaime Sigalat Ascó, contra Tatiana Rosell Gómez, i modifique les mesures disposades pel Jutjat de Primera Instància número 5 de Gandia, en la sentència d'11 de novembre de 2010 (actuacions 1235/10) en els següents punts:  
  
a) La pàtria potestat de la filla, fruit de la relació sentimental de les parts [...] (nascuda el 24.09.2009), l'exercirà de forma exclusiva el seu pare, Jaime Sigalat Ascó, el qual pot realitzar de forma individual tots els actes administratius que siguen necessaris.  
b) La guarda i custòdia de la filla, fruit de la relació de parella, l'exercirà el pare, Jaime Sigalat Ascó. Se suspén el règim de visites entre la progenitora i la seua filla per allò que s'ha raonat en la fonamentació jurídica d'aquesta resolució, i sense perjudici que, si la progenitora hi compareix, es dispose un nou règim de visites.  
c) Establisc una pensió d'aliments a favor de la filla i a càrrec de la mare, Tatiana Rosell Gómez, de 150 euros mensuals, que s'han d'ingressar en el compte que a aquesta finalitat designe la mare els cinc primers dies de cada mes. Aquesta quantitat s'ha d'actualitzar anualment d'acord amb l'IPC que publique l'INE o organisme que el substituïsca. Les despeses extraordinàries de la menor se sufragaran al 50 % entre ambdós progenitors.  
d) Atribuïsc l'ús de l'habitatge que va ser domicili familiar, siti a la platja d'Oliva, carrer d'Avinyó 11, al progenitor Jaime Sigalat Ascó.  
e) Queda prohibit, a ambdós progenitors, traure del territori espanyol la menor [...], excepte consentiment d'ambdós manifestat davant de notari o funcionari públic competent pel que fa a la matèria o autorització judicial.  
No és procedent fer expressa condemna a costes.  
Aquesta és la meua sentència que, de conformitat amb el que disposen els articles 265 i 266 de la Llei orgànica del poder judicial, s'ha d'anotar al llibre corresponent, portar-ne un testimoniatge a les actuacions originals i notificar-la a les parts, fent-los saber que, contra aquesta sentència, hi poden interposar un recurs d'apel·lació dins dels 20 dies següents al que es notifique.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei d'enjudiciament civil, s'ha ordenat publicar aquest edicte al tauler d'anuncis del jutjat i en el Diari Oficial de la Generalitat Valenciana, a fi de portar a efecte la diligència de notificació de sentència.  
  
Gandia, 11 de setembre de 2017.- El lletrat de l'Administració de justícia: Enrique Vallés Llorens.